section_heading: Životopis
paragraph_text: Poslije pada Jugoslavije i njene razdiobe 1941., radio je na prikupljanju oružja i mobilizaciji rudara za odlazak u partizane. Kolovoza 1941. godine organizirao je odlazak cijele čete rudara u partizane. Istakao se u prvoj i poznatoj akciji Ozrenskog partizanskog odreda u napadu na Doboj i Usoru. U toj je akciji dignuta u zrak dugačka kompozicija vlaka puna neprijateljskoga zrakoplovnog, topovskog i puščanog streljiva. Sudjelovao je i u narednim borbama odreda na željezničkoj pruzi Tuzla – Doboj.